NaiveNeuron/SloPal huggingface dataset:
Pročko, Jozef, poslanec NR SR (2022-09-20):
Erik, povedal si, že čakáš, že nebudeme osobní. Veď ty si bol tak osobný, Erik, a stále sa obraciaš na nás. Si osobný, už to môj predrečník povedal, ty si rozprával o platoch, o peniazoch, ja viem, na čo používajú moji kolegovia peniaze a kam ich dávajú tí moji kolegovia tie peniaze, Erik. A presne to, čo povedal predrečník, Erik, ty naozaj nemáš ani kúsok takého, nechcem ťa uraziť a nechcem ťa uraziť, lebo ťa poznám dlhé, dlhé roky a viem, aký si bol čestný človek kedysi. Ty nevieš, čo sa tu dialo, Erik? Čo tu robil Fico. Ty, Erik, ty si nevidel tú nahrávku Počiatek-Trnka, kde Počiatek povedal, že Fico ukradol 2 mld. so Slotom. Erik, ty si nevidel? Ja si ťa pamätám, Erik, ako sme v Haliči spolu spali a spolu sme chodili na akcie... (Prerušenie vystúpenia predsedajúcim.)
Blaha, Ľuboš, podpredseda NR SR (2023-12-15):
Pán poslanec Dušan Muňko, nech sa páči.
Grendel, Gábor, podpredseda NR SR (2021-01-12):
Pán poslanec Schlosár.
Kvorka, Ján, poslanec NR SR (2019-05-13):
Ďakujem, pani predsedajúca. Vážené panie kolegyne, kolegovia, pani ministerka, Národná rada Slovenskej republiky uznesením č. 1667 z roku 2019 pridelila vládny návrh zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov a ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor s uznesením č. 602 z 30. apríla 2019 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 267 z 29. apríla 2019 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 31 a 33 až 35 hlasovať spoločne s návrhom gestorského výboru uvedené body schváliť, o bode spoločnej správy č. 32 hlasovať s návrhom gestorského výboru uvedený bod neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 275 z 9. mája 2019. V citovanom uznesení výbor poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pani predsedajúca, prosím, otvorte rozpravu.
Šeliga, Juraj, podpredseda NR SR (2020-09-29):
Pán poslanec, nech sa páči.
Glváč, Martin, podpredseda NR SR (2017-02-10):
Pán poslanec...
Buček, Jozef, poslanec NR SR (2017-11-30):
Ďakujem pekne za slovo. Vážená pani predsedajúca, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom Výboru Národnej rady pre obranu a bezpečnosť za spravodajcu k návrhu uvedeného zákona (tlač 756). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Prosím, pani predsedajúca, otvorte všeobecnú rozpravu.
A. Belousovová, podpredsedníčka NR SR: (2007-03-21):
Ďalšia faktická poznámka, pán poslanec Kuruc, nech sa páči.
Blaha, Ľuboš, podpredseda NR SR (2024-04-19):
Ďakujem pekne, na vaše vystúpenie evidujem päť faktických poznámok, pán poslanec, a ako prvý sa prihlásil pán poslanec Roman Michelko. Nech sa páči.
Paška, Pavol, predseda NR SR (2012-10-24):
Hlasujeme. (Hlasovanie.) 142 prítomných, 141 bolo za, 1 sa zdržal. Návrh sme pridelili výborom a určili lehoty na prerokovanie. Odhlasovali sme dva prerokované body, dámy a páni. Vyhlasujem krátku prestávku do 17.15 hod. a budeme pokračovať v prerušenej rozprave. Chcem vás len upozorniť, že na základe dohody z grémia zajtra o 11.00 hod. nebudeme hlasovať, ale je vysoko pravdepodobné, že ani nebudeme mať o čom, ale len, aby som učinil zadosť dohode z poslaneckého grémia. Takže zajtra, ak budeme mať o čom hlasovať, tak až o 17.00 hodine. Ďakujem. (Krátka prestávka.) (Po prestávke.)
Jurinová, Erika, podpredsedníčka NR SR (2014-09-24):
Dávam slovo pánovi poslancovi Kollárovi. Nech sa páči.
Hrnčiar, Andrej, podpredseda NR SR (2016-10-27):
Ďakujem. Na vystúpenie pani poslankyne nie sú žiadne faktické poznámky. Vyhlasujem všeobecnú rozpravu za skončenú. Chce zaujať miesto, teda stanovisko navrhovateľka? (Reakcia navrhovateľky.) Krátko, aby sme mohli hlasovať?
Gašpar, Tibor, poslanec NR SR (2024-02-08):
Budeme hlasovať o bode 292 druhého pozmeňujúceho návrhu poslanca Galka.
Grendel, Gábor, podpredseda NR SR (2023-05-03):
Ďakujem pekne, pán minister. Dávam slovo spravodajkyni z navrhnutého gestorského výboru pre hospodárske záležitosti pani poslankyni Magdaléne Sulanovej. Nech sa páči.
Kollár, Boris, predseda NR SR (2021-12-02):
Taká je dohoda, pán poslanec.
Pollák, Peter, poslanec NR SR (2021-06-30):
Pán Šutaj Heštek (reakcia z pléna), Heštek, prišli ste do roboty nepripravený, čítali ste z papiera. Pán Tomáš, prosím vás, spravte si poriadok s vašimi poslancami. Zvolali ste schôdzu a predpokladám, že všetci poslanci, tí ostatní, čo tu zostali za stranu HLAS, že prídu a budú čítať. Nepripravený, chodíte do roboty ukazovať tieto smiešne obleky, tie smiešne kravaty, vyliali ste tu kýbeľ, radšej nepoviem čoho, a... (Zaznenie gongu, reakcie z pléna.) Môžem? Vrátite mi čas, prosím vás.
Lipšic, Daniel, poslanec NR SR (2016-09-14):
Ďakujem. Pán predseda, ja mám procedurálny návrh, aby Národná rada vyzvala pána podpredsedu Národnej rady Glváča a zrejme aj pána poslanca Jarjabka na ospravedlnenie. Ja prečítam, čo bolo napísané na adresu kolegyne Cigánikovej. Pán kolega Glváč to ešte aj verejne zdieľal, že „nemôže nesúhlasiť s kolegom Jarjabkom, že musela vypadnúť z nejakého nákladného auta pri pumpe“. Už sme si... (Ruch v sále.) A inak som rád, že koaličné poslankyne sa smejú. Neviem, či by sa tak smiali, keby to niekto povedal z opozície na adresu pani poslankyne Vaľovej alebo pani poslankyne a ostatných, lebo to je..., napádať akože rodinných príslušníkov, to je teda jedna úroveň. Ale neviem, do akej spoločnosti chodievate vy. Neviem, do akej spoločnosti chodievate vy. Ale toto už mi príde naozaj teda akože k žene, poslankyni, ku kolegyni akože vážne prekročenie akýchkoľvek hraníc. Takže vás chcem požiadať, aby sme tento procedurálny návrh prijali. (Reakcie z pléna.)
Blanár, Juraj, poslanec NR SR (2016-10-25):
Ďakujem. Pán poslanec Farkašovský, chcem vám poďakovať za kultivovaný prejav a poukázanie aj na niektoré veci, ktoré sa tu ako keby obchádzali, pretože v tomto návrhu novely zákona o rokovacom poriadku sú neni nejaké veci, ktoré by boli niečím sa vynímajúce oproti ostatným parlamentom, či už v Európskej únii, alebo európskych krajín. Hovorí sa tu o tom, že by tu nejaké limity časové nemali byť. Ale tie sú úplne bežné aj v iných parlamentoch. Dostali ste dokonca aj štúdiu, ktorá bola spracovaná naším Parlamentným inštitútom, ktorá jasne hovorí o tom, kde, v ktorých krajinách takéto niečo funguje, a vôbec to neznamená nejaké obmedzenie demokracie. Čiže ja plne s vami súhlasím. Dokonca vy ste spomenuli aj zoznam nejakých, povedzme, vulgárnych alebo nevhodných slov, ktorý, tuším, jeden parlament, tuším fínsky má schválený, že tieto slová by nemali vôbec zaznieť, a všetci to rešpektujú, pretože je to nejaká spoločenská norma. A ja si myslím, že je to správne. Tie vulgárne slová nezaznievajú z úst, či už našich poslancov zo SMER-u alebo zo SNS, ba dokonca sa tu napádajú opoziční poslanci, že kto je vinný za to, že sa, nebodaj, bude meniť rokovací. Čiže ja si vôbec nemyslím, že niečo, čo sa dnes na základe aplikačnej praxe ide upraviť, môže nejakým spôsobom obmedzovať právo na vystúpenia, alebo nejakým spôsobom demokraciu, ako tu niekto naznačuje. Práve naopak, sa stanovujú pravidlá, ktoré budú pre všetkých rovnaké. A rovnako ako v iných parlamentoch majú možnosť, či už predsedovia parlamentu alebo podpredsedovia, vystúpiť aj viackrát, asi vedia, prečo to je. Uvidíme, možno aj diskusia prinesie pozmeňujúce návrhy, ktoré budú konsenzom, a veľmi rád ich podporím. Takže ďakujem za vaše vystúpenie.
Poliačik, Martin, poslanec NR SR (2016-06-17):
Ďakujem veľmi pekne. Prepáčte, pán predkladateľ, ale naozaj miešate hrušky s jablkami. Vy ste vymenovali množstvo problémov, žiadny z nich nový. Vôbec ste nepovedali nič, pred čím by si ľudia zatvárali oči, ľudia z tých vašich diabolských NGO-čiek, o ktorých ste hovorili, priamo v tých osadách pracujú roky. Veľmi dobre vedia, ako to tam vyzerá a akým spôsobom sa tam rodia deti, roky upozorňujú aj štátne orgány na to, že s tým treba niečo spraviť. A vôbec nie je pravda, že by sa 25 rokov podporovalo vo veľkom vzdelávanie rómskych detí. Keby to bolo tak, tak dneska nie sme v situácii, v ktorej sme. Súhlasím s tým, že nulová tolerancia k páchaniu kriminálnej činnosti je potrebná, ale musí byť samozrejme za každý spáchaný priestupok alebo delikt adekvátny trest. Adekvátny. Treba ale povedať, že zároveň s tým a to isté ste určite mali možnosť sledovať aj v Giulianiho New Yorku, tam boli masívne a brutálne podporované edukatívne programy pre deti z týchto get, pre deti z predmestí, pre deti z tých no-go zón a že zároveň s tým, ako sa znižovala tolerancia ku kriminalite, sa zároveň vytvárali terénne programy, práca s drogovo závislými ľuďmi, práca s deťmi, komunitné programy na to, aby začali oceňovať vzdelávanie. Vytvárali sa takzvané roll modos v čiernej komunite, aby sa čierne deti mali ku komu upínať ako k modelu, ktorý je úspešný, a aby vedeli nejakým spôsobom sa v spoločnosti presadiť. To, čo povedal pán Kiska včera, celkom jednoznačne hovorí o tom, že kroky od potláčania kriminality, cez komunitnú prácu, cez prácu s deťmi budú viesť k úspechu.
Hatráková, Katarína, poslankyňa NR SR (2021-06-23):
Ďakujem, pán predsedajúci. Ja len počúvajúc túto diskusiu premýšľam, že čo tu ešte nezaznelo, lebo kopec biologických poznatkov, psychologických záverov, hodnotových postojov. Dokonca sme mali spirituálne okienko, tak trochu tabuliek, faktov, záverov štúdií, osobné skúsenosti, svedectvá, ale, žiaľ, hlavne kopec demagógie a, bohužiaľ, z obidvoch strán, ale na to sme si asi tu už parlamente pri takýchto diskusiách zvykli. Lenže ono to celé málokedy bolí tak veľmi ako zrovna pri tejto téme. A pri tejto téme preto, lebo sa nás to všetkých týka. Všetci sme boli zygotou, embryom, neskôr zázrakom, dnes sme hádam osobnosťami. Mnohí, žiaľ, s bolestivými skúsenosťami a sme plní emócií, pretože hovoríme o hlboko intímnej téme, ale možno by bolo fajn si uvedomiť, že ako zákonodarcovia máme v tejto téme limitné možnosti vplyvu. Pretože jediné, čo tie ženy alebo aj muži, ako bolo spomínané, v takejto situácii potrebujú, je pomoc a ak ju nedostanú od štátu, tak si pomôžu sami, pretože sme v 21. storočí a tých možností je veľmi veľa. Takže keďže sme na pôde parlamentu, tak skúsme riešiť to, čo riešiť vieme a hlavne dbajme na to, aby to, čo z tejto pôdy vzíde, bolo fakt nápomocné, realizovateľné, také že skutočné. Takže, prosím, venujme sa radšej pomoci, podpore tých rodín, mám, otcov a predovšetkým detí. Ďakujem pekne.
Danko, Andrej, predseda NR SR (2016-04-18):
... lebo budem musieť pristúpiť k odobratiu slova poslanca.
Dostál, Ondrej, poslanec NR SR (2017-06-14):
Vážená pani podpredsedníčka, vážené kolegyne a kolegovia, návrh zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa, predkladajú na rokovanie poslanci Ondrej Dostál, Peter Osuský, Lucia Ďuriš Nicholsonová a Jozef Mihál. Návrh zákona upravuje výšku jednorazového príspevku pri zverení do náhradnej starostlivosti, ktorý je jedným z príspevkov poskytovaných podľa už zmieneného zákona č. 627/2005 a tento jednorazový príspevok pri zverení do náhradnej starostlivosti je podľa § 3 ods. 1 zákona určený na podporu zabezpečenia základného osobného vybavenia dieťaťa, najmä na zabezpečenie jeho ošatenia, obuvi, hygienických potrieb, nevyhnutného nábytku a iných vecí na uspokojenie potrieb dieťaťa. Z hľadiska účelu je teda tento príspevok porovnateľný s príspevkom pri narodení dieťaťa, ktorý je zase upravený v zákone č. 383/2013 Z. z. o príspevku pri narodení dieťaťa a príspevku na viac súčasne narodených detí, ktorý je štátnou sociálnou dávkou, ktorou štát prispieva na pokrytie výdavkov spojených so zabezpečením nevyhnutných potrieb novorodenca. Napriek podobnému účelu je výška týchto dvoch príspevkov upravená disproporčne v neprospech toho príspevku pri prevzatí do náhradnej osobnej starostlivosti. A túto disproporciu sa spolu s kolegami naším návrhom zákona pokúšame riešiť. Návrh zákona bude mať pozitívne sociálne vplyvy a negatívny vplyv na verejné rozpočty. Neprináša nárok na pracovné sily a nemá vplyv na zamestnanosť ani na tvorbu pracovných miest, ani na životné, ani na podnikateľské prostredie. Je v súlade s ústavou, jej zákonmi a medzinárodnými zmluvami, ktorými je Slovenská republika viazaná. A viac o jeho obsahu a o tom, ako tú disproporciu medzi tými dvomi príspevkami chceme odstrániť, by som rád povedal v rozprave, do ktorej sa hlásim ako prvý.
Sulík, Richard, predseda NR SR (2010-09-09):
Ďakujem, pani ministerka. Spoločným spravodajcom je predseda ústavnoprávneho výboru Radoslav Procházka, ktorému odovzdávam slovo, aby informoval Národnú radu o výsledku rokovania výborov a odôvodnil návrh a stanovisko gestorského výboru.
Fecko, Martin, poslanec NR SR (2014-09-18):
Ďakujem pekne. Pán kolega, súhlasím s vami, svedomie nemôže byť deformované, musí sa rozvíjať v plnej šírke, ako to má byť. Spomenuli ste, že nevenovali sme sa tomu materiálu tak ako, či už v rozprave, alebo fakticky, ako malo byť. Ja by som chcel len tu pripomenúť, že tiež som ako poľnohospodársky inžinier, keď som si prečítal, že oblasť násilného, násilnej kolektivizácie poľnohospodárstva v minulom roku nebola nejakým spôsobom spracovávaná z dôvodu, že asi tá pracovníčka ukončila pracovný pomer, tak chcem veriť, že do budúcna aj táto oblasť bude pokračovať a že budeme aj tam, by som povedal, tú pamäť národa oživovať, ako to bolo. Myslím si, že každá oblasť života, ktorou sme prešli, by mala byť nejakým spôsobom zdokumentovaná pre ďalšie generácie, aby sa vedeli poučiť a neopakovať chyby. Ďakujem pekne.
Petruchová, Silvia, poslankyňa NR SR (2016-04-20):
Ďakujem, ďakujem hlavne všetkým kolegom, ktorí ma akýmkoľvek spôsobom podporili, a hlavne ďakujem za tie pekné príklady, ktoré ste tu uviedli a ktoré máte ako skúsenosti s ľuďmi so zdravotným postihnutím. Ja by som chcela možno uviesť jednu vec na pravú mieru. To, že som na vozíku, mi nezaručuje žiadne, žiadne kvality. Vôbec mi nezaručuje to, že budem dobrá poslankyňa. Ja však pre to chcem urobiť maximum. Chcem naozaj tvrdo pracovať, lebo viem, že táto funkcia si to vyžaduje. Robila som to aj predtým, pracovala som aj predtým dlhé roky s plným nasadením a všetko, čo som robila, robila som naozaj naplno. Súhlasím so všetkým, čo povedal pán Mihál, súhlasím aj s tým, čo povedal pán Poliačik, a hlavne súhlasím s tým, že, že na všetko sa pozerá predovšetkým cez financie. A zabúda sa tu pozerať na ľudí. Jednoducho nie všetko sa dá kalkulovať a prepočítať. To je fakt. Chcela by som ešte aj k tej intervencii vám, pán predseda. Tá intervencia nebola zbytočná. Dnes som zažila, zažila ďalšiu situáciu napriek tomu, že mi bolo včera sľúbené, že sa do budovy parlamentu dostanem bez problému a bočným vchodom, tak som sa sem dostala znovu s asistentom načierno, pretože tá, tá ochranka nemala ani šajnu o tom, ako sem mám vojsť a z ktorej strany. A bolo mi to prisľúbené. Takže neviem, či všetko funguje tak, ako má, a neviem, či všetko tak, ako má, bude fungovať.
Hrušovský, Pavol, podpredseda NR SR (2010-12-08):
Pani poslankyňa Žitňanská.
P. Hrušovský, podpredseda NR SR: (2001-12-18):
(Hlasovanie.) Prítomných je 100 poslancov, za 77, zdržalo sa 21, nehlasovali 2. Konštatujem, že návrh sme schválili. Ďalší návrh. L. Ambróš, poslanec: Keďže sme hlasovaním rozhodli, že návrh zákona prerokujeme v druhom čítaní, odporúčam, aby sme v súlade s rozhodnutím predsedu Národnej rady Slovenskej republiky č. 1365 z 8. novembra 2001 návrh zákona pridelili v druhom čítaní na prerokovanie týmto výborom: Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody a aby výbory, ktorým je návrh zákona pridelený, ho prerokovali v lehote do 22. januára 2002 a gestorský výbor v lehote do 24. januára 2002.
Laššáková, Jana, podpredsedníčka NR SR (2013-09-24):
Pán spravodajca, chcete zaujať stanovisko? Áno. Nech sa páči, máte slovo.
Viskupič, Jozef, poslanec NR SR (2017-03-28):
Ďakujem. Keďže si spomenul to, ako Vladimír Mečiar, myslím, že si to nazval, vyliezol z nory a sa stalo na základe toho, že televízia TA3 mu umožnila verejné vystúpenie, a je pravda, že Mečiar začal mnohé neblahé procesy, ktoré doteraz v krajine máme, a jedným z nich je napríklad to, čo zažívame my veľmi často, a to je také to, okrídlená veta: „Skutok sa nestal.“ Áno, stáli sme tam, ty si mu chcel odkázať hanba, ja som mu chcel odkázať, že skutok sa stal, a ešte sme tam boli aj s poslancom Jánom Maroszom, ktorý mu chcel odkázať, že si zodpovedný za vraždu Róberta Remiáša. Podľa mňa áno, aj pod duchom tohoto sme vždy a opakovane hlasovali za to, aby Mečiarove amnestie boli zrušené, a keď si spomínal ten demagog.sk, tak to teda dajme presne podľa tej štatistiky, povedal 7-krát lož, 8-krát neoveriteľný fakt, 2-krát zavádzal a iba 4-krát povedal pravdu. A jedna z tých veľmi nebezpečných lží bola, že trestné stíhanie Michala Kováča mladšieho pre podozrenie z viacerých finančných podvodov v objeme sumy 280 mil. slovenských korún je kvalifikovaná – aj s dostatočným zdôvodnením prečo – ako veľmi nebezpečná lož. Odkazujem aj kolegov na zdroj demagog.sk a myslím si, že mali by sme urobiť prietrž toho, aby Mečiarove lži nestrašili verejnosť a aby bola proces zavedenia „skutok sa nestal“ otočený na to, že... (Prerušenie vystúpenia časomerom.)
Grendel, Gábor, poslanec NR SR (2024-04-18):
Ďakujem pekne. Najprv na pána poslanca Jarjabeka. Hovoríte, že fondy u istej časti umeleckej verejnosti nefungujú, a však v poriadku, len prečo majú mať väčšinu, rozhodujúcu väčšinu politickí nominanti nominovaní ministerkou kultúry v rade fondu. To je celé, čo sa ja pýtam. Prečo napríklad, ja neviem, nevymeníte členov rady, teda ľudí, ktorých nominujú profesijné organizácie. Určite by to pôsobilo nezávislejšie, ako keď rozhodujúcu väčšinu v tej rade ôsmych z trinástich bude nominovať ministerka kultúry. Veď to úplne zaváňa, absolútne to zaváňa proste politikou, politickou väčšinou, ktorú tam bude aktuálny minister presadzovať. Podľa mňa by sa vám to nepáčilo, keby za našej vlády sa to takto zmenilo v zákone. Pán poslanec Michelko, hovoríte, že komisie budú rozhodovať, na 90 % bude ich odporúčanie akceptované, takže, po prvé, odkiaľ to viete, v akej miere to bude akceptované? Dobre viete, že práve v tom vašom pozmeňujúcom návrhu je napísané, že závery komisie nebudú pre radu záväzné. Takže kto potom? Vy prídete a poviete, že toto sa mi páči, toto sa mi nepáči, toto schváľte, toto neschváľte. Však to je absurdné. Povedali ste, že ministrom nominovaný je blbec, hlupák. Ja som nič také, pán poslanec, nepovedal. Ak si to o nich vy myslíte, prosím, to je vaša vizitka, mne to je jedno. Ja si to o nich nemyslím, ale hovorím vám, že princíp, že rozhodujúcu väčšinu dostanú priami politickí nominanti bez návrhov profesijných združení, proste zaváňa politikou, tak to je.
Vážny, Ľubomír, poslanec NR SR (2011-09-14):
Ďakujem. Pán minister, ešte ste nič nepripravili, nič, čo by ste pripravili, ste nezačali stavať a nič, čo by ste začali stavať, ste neukončili, ale už tu máme veľa propagandy o tom, ako to všetko bude dobré, keď to bude ukončené. Čiže na konci bič plieska a ja vám prajem, aby ste to tak ukončili, ako ste si predsavzali, ale silne o tom pochybujem. Čiže menej propagandy a viacej činov. Ale to je iná téma, odbočili sme od témy, pretože dnes sme tu na to, aby sme sa bavili o tom, či vyjadríme dôveru predsedníčke vlády, alebo nevyjadríme. A nič neuberie na faktoch to, že vláda Ivety Radičovej zastavila a významne stlmila výstavbu diaľnic na Slovensku a odovzdá za celé štyri roky vládnutia nula celá nič kilometrov diaľnic, ktoré sú hybnou silou slovenského hospodárstva. A pri takomto postupe v tendrovaní sú len dva možné varianty. To znamená, ostane po vás spálená zem, to znamená, za vami ostane veľa-veľa subdodávateľov, ktorí skrachujú. A mám z toho vážne obavy, ako sa to celé vyvinie, pretože tento reťazec, ktorý sa teraz zadefinováva, vidím veľmi nebezpečne a mám z toho zlý pocit. A padne to tiež, ako už povedali kolegovia, na hlavu predsedníčky vlády Ivety Radičovej. Čiže odtiaľ by malo byť dosledované, ako sa to vlastne vyvíja, pretože tieto dumpingové ceny, ktoré teraz sú tu na stole, budú generovať len to, že ostane spálená zem a veľa skrachovaných firiem. A mám vážnu obavu, či vôbec budú tie diela, ktoré sa začnú, ak sa začnú, ukončené. Ďakujem.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 141 poslancov, hlasovalo 80 za, 5 proti, 56 sa zdržalo. Tento návrh bol schválený. Konštatujem, že sme schválili vládny návrh zákona o poskytovaní dotácii v pôsobnosti Ministerstva vnútra. Procedurálny návrh? Pán Poliačik, nech sa páči.
Nash, Natália, poslankyňa NR SR (2023-12-19):
Ďakujem za slovo, pán predsedajúci. Ďakujem pánovi Sulíkovi za jeho, za jeho výborný príspevok, faktickú poznámku do tejto diskusie. Súhlasím s tým, že debata má zmysel, dokonca lepší by bol dialóg. A na ten potrebujeme partnera, ktorého tu zjavne nemáme. Ďakujem vám za pochvalu, že hoci sme tu noví a zatiaľ neskúsení, robíme tu kvalitnú opozičnú prácu a učíme sa v zábehu. Veľmi správne ste poukázali na fakt, že zmeny, ktoré sú v návrhu kompetenčného zákona, urobia z ministerstva obrany úrad, ktorý bude kontrolovať samého seba, nakoľko má tiež licenciu na obchodovanie so zbraňami a získa tak kontrolnú kompetenciu. Súhlasím s vaším tvrdením, že šport a cestovný ruch nemá veľa spoločného. Podľa mňa tiež absolútne spolu nesúvisia. Chcela by som, aby prerozdeľovanie z verejných zdrojov na šport sledovalo verejný záujem, ale podľa tohto kompetenčného zákona mám o tomto veľké pochybnosti, pretože ako som aj včera hovorila, tak zámer tohto ministerstva je podporovať predovšetkým štátnu športovú reprezentáciu, a to je naozaj len vrchol pyramídy. Rovnako zdieľam aj vaše pochybnosti o personálnom obsadení tohto úradu, tým, ako začali, dúfam, že tak nebudú aj pokračovať. Ďakujem veľmi pekne.
Laurenčík, Milan, podpredseda NR SR (2021-05-05):
Ďakujem. Na vaše vystúpenie evidujem tri faktické poznámky. Ako prvý, pán poslanec Radovan Kazda, nech sa páči.
Kuriak, Milan, poslanec NR SR (2021-06-23):
Hlasovať o tomto návrhu zákona budeme dnes o 11.00 hodine.
Šeliga, Juraj, poslanec NR SR (2020-04-24):
Ďakujem pekne. Skúsim to s vami obsahovo ešte raz. Ministerstvo regionálneho rozvoju a investícií má mať na starosti regionálny rozvoj, logicky, eurofondy a zjednotenie eurofondov. Už naozaj, prosím, dajte si tú námahu a pozrite si kariérny track record pani podpredsedníčky vlády Remišovej. Myslím, že to nie je, nie je problém. Tie osobné invektíva, tak je to váš štýl politiky. A, pán Jarjabek a pani poslankyňa Vaľová, ja s vami úplne súhlasím. Netuším, kto to urobil. Teraz sme sa bavili aj s pánom podpredsedom Pellegrinim, aj s pánom predsedom Kollárom, myslím, že zvolá grémium. Je to neprijateľné. Najprv to má byť vyhlásené tu a potom sa to má dostať von. A, pani Vaľová, ja sa ospravedlňujem, ale ako právnik si myslím, že váš procedurálny návrh nebol procedurálnym návrhom, preto som o ňom nedal hlasovať. To je celé. Ďakujem pekne všetkým ostatným za reakcie.
Laurenčík, Milan, podpredseda NR SR (2021-06-15):
Pán poslanec Peter Pellegrini, nech sa páči.
Blanár, Juraj, podpredseda NR SR (2021-12-02):
Pán poslanec Pročko, prosím vás, nechajte teraz hovoriť pána Erika Tomáša. Nech sa páči.
Laurenčík, Milan, podpredseda NR SR (2021-02-26):
Reagovať na faktické poznámky bude pán poslanec Richard Takáč.
Mihál, Jozef, poslanec NR SR (2013-09-04):
Tak pokúsim sa v rýchlosti na pána kolegu Brocku. Aj ja si myslím to isté, len som to nepovedal. Ak sa má urobiť skutočná reforma sociálnych dávok v tejto krajine, tak samozrejme to obnáša aj to, že výška dávky by mala byť testovaná, respektíve mal by byť testovaný príjem rodiny alebo žiadateľa pri poskytovaní dávky. A tie dávky, ktoré majú skutočne sociálny charakter v tom prvom slova zmysle, ako je aj toto kočíkovné, pôrodné, tak tam by sa výška tejto dávky mala znižovať s narastajúcim príjmom rodiny. S tým ja súhlasím a myslím si, že k tomu aj tak príde. Ale rozumiem tomu, prečo sa tak nestalo. Nestalo sa tak preto, pretože testovanie príjmu je v súčasnosti, pokiaľ Unitas je len na papieri a nie realitou, je dosť vážnou vecou a ťažko sa do toho púšťať. K pani kolegyni Šedivcovej, ja som to nemyslel zle. Pamätám si ale veľmi dobre z predvolebnej kampane 2010, že ak ste na voličov, teda používali nejaké argumenty o tom, čo ste pre ľudí na Slovensku urobili, tak jedným z vážnych a dobrých argumentov bolo to, že ste zvýšili to kočíkovné na tých 800 eur, respektíve neviem koľko, 24 tisíc korún. Takže toto bol pre vás veľmi plusový politický bod. A rozumiem tomu, že v tejto agende chceme pokračovať. To je, o tom je politika.
Tomáš, Erik, poslanec NR SR (2017-12-05):
Pán poslanec Budaj, ja som dosť osobne sklamaný, že tak vzhliadate k tomu vášmu rétorovi Igorovi Matovičovi, že dokonca, že dokonca sa tak tešíte, že mu musíme sekundovať aj možno niektorými jeho spôsobmi. Hovoríte o kydaní hnoja, o vylievaní špiny, ale ako keby to bolo na nás, že to robíme my a ten váš hlavný rétor, hlavný kydač hnoja je mimo vašej pozornosti. Tak ja tomu nerozumiem. A potom vrátili ste sa opäť k tým nešťastným platom. Pán Budaj, musím vám špeciálne pripomenúť, že na rozdiel od antisociálnej SaS, ktorá sa k svojej chamtivosti aspoň otvorene prihlásila, že chcela zvýšenie platov o 1 000 eur, vy sa tvárite, že ste ich chceli zmraziť, pritom bolo úplne evidentné z vášho hlasovania o skrátenom legislatívnom konaní, že ste hlasovali tiež rovnako za zvýšenie platov poslancov o 1 000 eur. A nech už hovoríte čokoľvek, túto vinu zo seba nezmažete.
Laššáková, Jana, podpredsedníčka NR SR (2014-12-12):
Chcete reagovať, pán poslanec Susko? Nie. O slovo v súlade s rokovacím poriadkom požiadal podpredseda Národnej rady Ján Figeľ, nech sa páči.
Pellegrini, Peter, predseda NR SR (2015-11-13):
Pán poslanec Kuffa.
Číž, Miroslav, podpredseda NR SR (2015-10-30):
Ďakujem, pán poslanec, uplynul čas. S reakciou na faktické poznámky pán minister. Má dve minúty.
A. Belousovová, podpredsedníčka NR SR: (2008-02-07):
Pán poslanec, chcete položiť doplňujúcu otázku? Nech sa páči.
A. Slafkovský, poslanec: (2007-09-18):
Ja chcem podčiarknuť ešte aj slová o nesystémových krokoch prijímaných pri Zákonníku práce. Tieto nesystémové kroky ukázali, aká veľká je krátkozrakosť tejto vlády a týchto ministrov, keď z hľadiska krátkodobých riešení prijímajú zákony s ťažkým dopadom na jeden sektor slovenskej populácie alebo zamestnaných ľudí, ktorým je zdravotníctvo. A dnes sa rokuje a pripravuje a predložený zákon, ktorý má zasiahnuť celé Slovensko, všetkých vrátane nás, tak ako tu sedíme v tejto snemovni nesystémovým a neprospešným krokom. Ďakujem.
Fecko, Martin, poslanec NR SR (2019-05-21):
Ďakujem pekne. V rozprave nevystúpil žiadny poslanec. Pán predsedajúci, prosím, dajte hlasovať o tom, aby sa Národná rada uzniesla v súlade s § 73 ods. 3 písm. c) zákona o rokovacom poriadku prerokovať daný návrh zákona v druhom čítaní.
Hazucha, Ivan, poslanec NR SR (2023-12-12):
Ďakujem pekne, pán predsedajúci. Pán kolega Hargaš, druhá časť vášho vystúpenia bola odborná, a tak sa chcem venovať tej prvej takej populistickejšej. Sú to okrídlené a už pradávno prežité, ale ľúbivé frázy, keď sa hovorí neustále o šetrení na všetkých úrovniach, aj na úrovni štátu, samozrejme. Deklaruje sa toto už ale 30 rokov, štát má šetriť a dokonca viaceré vlády aj tvrdili, aj tvrdia, šetrili. Ale to mi pripomína to porekadlo o cigánskom koňovi. Dovtedy šetril gazda na kŕmení, kým kôň nezdochol. Myslím si, aj sa to tak uvádza, že predchádzajúca vláda sama to deklaruje, že mala najťažšie obdobie od druhej svetovej vojny, dokonca tu zaznelo, že aj od prvej svetovej vojny. Nebola teda práve tri a pol roka najvhodnejšia doba na šetrenie? A ako to teda bolo? Šetrila? Asi nie. Lebo keby bola šetrila a šetrili by sme aj my, tak by štát dopadol ako ten kôň spomínaný. Tak teda nešetrila? Tak prečo sú teda výčitky smerované za ten mesiac pôsobenia len na nás a už za jeden mesiac sme na gréckej ceste. Odrazu za mesiac. Bláznivé výdavky na lotérie, odmeny za očkovanie, dokonca aj sľubovaných 500 euro, ktoré sa, chvalabohu, nerealizovali za voľby a kopa iných krokov značne šialených nás neťahali na grécku cestu. Ale o tom sa ani slovko nespomenie. Ďakujem.
Kaník, Ľudovít, poslanec NR SR (2012-10-24):
K pani poslankyni Vaľovej, ja by som tú stávku kedykoľvek zopakoval, keby tu boli pôsobili tie zákony ako v čase, kedy bola prijatá, a tie zámery. Žiaľbohu, vláda bola uchvátená úplne iným smerovaním a to nabralo, samozrejme aj ekonomika naberá úplne opačný smer, nie rast, ale pokles. A ešte tie náklady sú za jeden rok, pani poslankyňa. Pozrite sa do zákona, čo ste tam, čo tam predkladatelia dali, a naozaj je to také, aké to je. Prepočítajte si to sama. Sú to úplne, kedykoľvek overiteľné čísla. K pánovi poslancovi Danišovi, ja súhlasím, že si musí zabezpečiť objednávky. Veď, pozrite sa, vy ste pracovali vo výrobnej sfére, tak vy tomu rozumiete. A musíte rozumieť aj tomu, že keď tie výrobky, služby sú zaťažené nákladmi, ktoré sú vytvorené aj takýmto spôsobom, tak sú potom tie výrobky a služby drahšie. A keď sú drahšie, sa ťažšie presadzujú na odbytištiach. A ten podnik potom môže o tie zákazky a schopnosť presadiť sa prísť. A to je práve to, na čo upozorňujem. K pani poslankyni Tomanovej. Veď sme to už tu mnohokrát rozoberali, aj médiá si môžu pozrieť ten záznam z tripartity. Aj pán minister v jednej z diskusných relácií, v ktorej som sa zúčastnil, uznal, že áno, to bolo jedinýkrát, jedinýkrát v histórii, kedy sme sa na Zákonníku práce všetci dohodli a naozaj došlo k dohode. Ani teraz nedošlo k dohode. Vy hovoríte o sociálnom dialógu, ale nedošlo k dohode. Zástupcovia zamestnávateľov nesúhlasia s predloženým návrhom zákona, takže nedošlo k dohode. Tripartita hovorí traja, nie dvaja, vy a odbory, ako by ste to radi videli. A my neustále prejavujeme obavu o stratu zamestnania pre ľudí, o zamestnancoch... (Prerušenie vystúpenia časomerom.)
Pročko, Jozef, poslanec NR SR (2024-01-26):
Áno, chcem povedať naozaj veľmi úprimne, že to, čo ste povedali, je pravda, že oni naozaj aj v tých veciach, čo tu pán Sulík priložil, že sú podvody. A toto sú podvody, ktoré oni robia. Podvody na Slovákoch. Toto je obrovsky veľký podvod, keď idú dať beztrestnosť ľuďom, ktorí kradli, kradnú a sú obvinení. Toto je napríklad presne ten istý podvod, čo som hovoril aj v rozprave o tom, že dostanete 150-tisíc úplatok ako podľa dvoch ľudí a má byť obvinený podľa médií Pellegrini, ale takto si idú dať beztrestnosť. Budú dostávať úplatky niekoľko stotisíc a za tie úplatky stotisíc dostanú podmienku. To je niečo, čo nemá v dejinách Slovenska obdobu. A je mne veľmi smutné a naozaj reagujem emotívne, lebo akú emóciu má človek vyjadriť? Len hnev a naozaj dôraz na to, že obyčajných ľudí idú okrádať, obyčajných ľudí budú okrádať tým, že sem prídu zločinci z celého sveta a oni si dávajú beztrestnosť. Prezidentský kancelár! Pardon, prezidentský kandidát, kancelár, prezidentský kandidát na, Pellegrini, ktorý sa teraz, pozrite sa, ako sa usmieva, akým, akým milým spôsobom sa usmieva, nám rozprával, že nebude obmedzovať rozpravu! Vám rozprával, že si nikdy nesadne s Ficom za jeden stôl, že nebude s ním vo vláde. Rozprával nám, že on nikdy nedopustí, aby sa táto rozprava takto konala! Pozrite sa. Podržtaška Pellegrini urobil to, čo mu kázal Fico. A toto robia. Tak ako vás oklamal pred voľbami, že nepôjde s Ficom, takto budú klamať a budú nás okrádať počas tých štyroch rokov. Ja vás prosím, milí Slováci, o jedno, naozaj poďme na námestia a ukážme im, ukážme im, že ich tu nechceme, že nechceme tu zlodejov, podvodníkov a zákerných sluhov mafie! Ďakujem.
Hrnčiar, Andrej, podpredseda NR SR (2018-06-21):
Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Jane Cigánikovej.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 139 poslancov, za 92, proti 19, zdržalo sa 27, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Fecko, Martin, poslanec NR SR (2018-10-24):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-09-30):
Teraz v rozprave vystúpi pán poslanec Švejna, pripraví sa pán poslanec Novotný.
Muránsky, Peter, poslanec NR SR (2010-12-14):
Takže uznesenie Národnej rady Slovenskej republiky k správe o možných dopadoch ekologickej katastrofy v Maďarskej republike (havária odkaliska) na životné prostredie v Slovenskej republike a o krokoch, ktoré vláda Slovenskej republiky vykonala: „Národná rada Slovenskej republiky berie na vedomie správu o možných dopadoch ekologickej katastrofy v Maďarskej republike na životné prostredie v Slovenskej republike a o krokoch, ktoré vláda Slovenskej republiky vykonala.“ Ďakujem.
Burian, Jozef, poslanec NR SR (2019-09-17):
Ďakujem pekne, pán predseda. Myslím si, že už je, stratilo to kúzlo toho vystúpenia pána Mihála, ale chcem len veľmi jednoznačne povedať, som za rozdelenie rodičovského príspevku bez ohľadu na to, že dnes tu hľadáme argumentáciu, prečo nie. Faktom je, že môj osobný názor, že práve opakom je pravda, rodičovský príspevok prispeje k zvýšeniu pôrodnosti, lebo vyberať len skupinu, úzku skupinu ľudí, či teda vysokoškolákov a už nehovoriac o tom, že my diskriminujeme v tom momente stredoškolákov a, ja neviem, zo základnej školy, študentov, tak ak chceme podporovať nezodpovedné rodičovstvo, je tu namieste. Ale osobne si myslím, že opak je pravdou. Pokiaľ si niekto bude platiť celý balík nielen nemocenského poistenia, potom je otázka matematického výpočtu, či sa mu to, či sa mu to oplatí alebo nie, ale určite myslím si, že dôležité alebo najdôležitejšie na tom celom návrhu je to, podporme ľudí, ktorí pracovali, pracujú a budú pracovať. Hľadajme riešenie, ako vylepšiť pre všetky skupiny ľudí tých, ktorí by mali do budúcna záujem pracovať a momentálne možnože nemajú. Faktom je, že za dlhý čas sa neurobil taký významný krok, aj keď v príspevku za starostlivosť o dieťa sa to udialo vo väčšom ráze, tak myslím si, že ako vystúpenie pána Mihála o tom, že to zjednotil na 199 eur ako pri predchádzajúcom období, myslím, že nemáme 370 dokonca pre ľudí, ktorí nepoberali materskú alebo nepracovali predtým, ani asi podľa všetkého nebudú potom pracovať, 270 eur je významná zmena takisto. Ďakujem.
Jurinová, Erika, podpredsedníčka NR SR (2015-03-25):
Pani poslankyňa Mezenská.
Číž, Miroslav, podpredseda NR SR (2014-12-12):
Pán poslanec Zajac.
B. Bugár, podpredseda NR SR: (2005-10-27):
A podľa schváleného programu v rokovaní pokračujeme správou Výboru Národnej rady Slovenskej republiky na kontrolu použitia informačno-technických prostriedkov o stave použitia informačno-technických prostriedkov v roku 2004 . Správa vám bola rozdaná ako tlač 1244. Prosím teraz predsedu výboru na kontrolu použitia informačno-technických prostriedkov poslanca Romana Vavríka, aby správu výboru uviedol.
Blanár, Juraj, podpredseda NR SR (2022-05-06):
Pán poslanec Cmorej s faktickou poznámkou.
Galek, Karol, poslanec NR SR (2017-06-16):
Ďakujem veľmi pekne. Samozrejme, tých zdrojov by tam bolo omnoho viacej. Však vieme koniec koncov, o aké peniaze prichádza Slovenská republika iba z dôvodu korupcie, ktorú tu máme, o ktorej sa v poslednej dobe veľmi často veľmi otvorene hovorí. Čo sa týka tých podnikateľov, my im nemôžme prikázať, že automaticky musíte kvôli tomuto zvýšiť mzdy, ale pochopiteľne je to jeden z možných dopadov alebo jeden z možných výsledkov práve takéhoto opatrenia. Pochopiteľne, tí podnikatelia by zvýšili tú svoju konkurencieschopnosť, zvýšili by výrobu, mohli by najať nových zamestnancov. Jednoducho toto by takým výrazným spôsobom podporilo hospodárstvo Slovenskej republiky, že si myslím, že na všetky investičné pomoci, dotácie jednoducho môžme v okamihu zabudnúť. No a možno ešte k tým obnoviteľným zdrojom. Áno, tá dotácia a to nastavenie tak, ako to bolo vymyslené, nebolo najšťastnejším riešením. Bohužiaľ, bolo to vtedy také obdobie, bolo to v celej Európe. Ale už vtedy Slovensko malo viacero iných alternatívnych riešení, ktoré sme mohli prijať, a nemuseli sme na to doplatiť. Dneska asi je to možnože iba na tie obnoviteľné zdroje asi 300 alebo 250 mil. eur, presne neviem. Ale máme tam aj iné veci, ako je napríklad tá podpora výroby elektriny z domáceho uhlia, je tam aj tá kombinovaná výroba elektriny a tepla. Kedysi, vezmite, že zákon umožňoval starým teplárňam namontovať si nejakú kogeneračnú jednotku alebo ani nieže namontovať, ale iba vymaľovať dvere, nazvať to rekonštrukciou a dostali priklepnutú podporu na ďalších 15 rokov. Na toto všetko sa my dneska stále, bohužiaľ, skladáme. Takže ďakujem veľmi pekne za podporu tohto návrhu. Uvidíme, čo sa s ním stane v ten utorok. No a prípadne možnože ešte niekedy v nejakej bohatšej verzii sa o ňom pobavíme. Ďakujem.
Hrnčiar, Andrej, podpredseda NR SR (2016-09-20):
Pani poslankyňa, chcete dokončiť myšlienku, alebo budete pokračovať zajtra?
M. Číž, podpredseda NR SR: (2009-12-08):
(Hlasovanie.) 131 prítomných, 58 za, 8 proti, 65 sa zdržalo. Konštatujem, že Národná rada nebude pokračovať v rokovaní ani o tomto návrhu zákona. Ďakujem spravodajkyni. Teraz prosím spravodajcu, ktorého určil navrhnutý gestorský výbor pre vzdelanie, mládež, vedu a šport, pána poslanca Jozefa Tarčáka, aby uviedol hlasovanie v prvom čítaní o návrhu poslankyne Národnej rady Slovenskej republiky Ľudmily Muškovej na vydanie zákona, ktorým sa mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1340). Máte slovo, pán poslanec.
Dostál, Ondrej, poslanec NR SR (2020-03-20):
Pán poslanec Fico, najprv som mal teda dojem, že by vás predsedajúci mal napomenúť, aby ste sa vyjadrovali k veci, lebo vyzeralo to skôr ako také nostalgické spomínanie predsedu SMER-u, než vystúpenie k bodu programu voľba predsedu Národnej rady. Potom ste sa dostali k tej téme, tak v poriadku. Len považujem za krajne nehorázne, že človek, ktorý je zodpovedný za to, kto nesie hlavnú zodpovednosť za to, že tu dvanásť rokov vládla korupcia, oligarchia a mafia, bude niekoho iného obviňovať z mafiánskych spôsobov. (Potlesk.) Človek, ktorého Marian Kočner, súdený za objednávku vraždy novinára Jána Kuciaka a jeho priateľky Martiny Kušnírovej, Marian Kočner volal Roberta Fica vo svojich komunikáciách šéf. Robert Fico bol šéfom mafiána Kočnera. Vy nemáte najmenší, najmenšie právo tu niekoho obviňovať z mafiánstva, lebo vy ste neboli nejaký radový, bežný mafiánik, vy ste ten mafiánsky systém, ktorý tu vládol, doviedli na Úrad vlády, vy ste ho vytvorili, vy nesiete zaňho hlavnú zodpovednosť. (Potlesk.)
Blaha, Ľuboš, poslanec NR SR (2019-05-15):
Pán predseda, dajte, prosím, hlasovať o tom, že Národná rada berie predloženú výročnú správu na vedomie.
Zemanová, Anna, poslankyňa NR SR (2018-05-10):
Ďakujem pekne. Pán kolega, k tomu, čo ste hovorili, „chyť a pusť“, áno, bola tam aj v MPK-áčku debata k tomu, si myslím, že napríklad práve v takých vodách, ktoré ryby nie sú určené na konzum, tak tento spôsob by mohol byť umožnený v podstate na všetky druhy rýb ako, keď sa nemôžu jesť, tak môže ich chytiť a pustiť naspäť. Pozerám teraz stránku Slovenského rybárskeho zväzu, napr. ja mám informácie, že ryby na Zemplínskej šírave, práve tie kaprovité, nie sú na konzum, pretože sedimenty sú tam toxické, ale na stránke práve nič takého nevidím. A dokonca sú tam aj zarybňované kaprovitými rybami, čiže preto upozorňujem na tú informovanosť pre ľudí, ktorí možnože majú záujem aj o nejaké krátkodobé rybárske lístky a na stránke vlastne sa nedozvedia, že či teda, ako to je, keď majú napríklad také informácie ako ja. Hovorili ste ešte o tom, že mali by mať rybári prístup kedykoľvek, prečo ich máme obmedzovať. Ja som v svojom príspevku upozornila na rozpor so zákonom o štátnej ochrane prírody, ktorý od tretieho stupňa ochrany prírody už zakazuje pohyb mimo vyznačených chodníkov, zákaz stanovať, bivakovať, čo ste vy povedali, že rodiny sa tam stretnú, deti vyšantia a urobia si tam piknik, tak vlastne v tých častiach, ktoré už sú tretím stupňom ochrany, takéto činnosti sú zakázané. To znamená, ak by mali toto robiť, potrebujú rybári na túto činnosť výnimky, resp. by mali byť presne určené miesta, kde teda takýto v chránených územiach rybolov je povolený. Potom nebudeme svedkami rôznych búd, napr. na rieke Morave a inde.
G. Gál, poslanec: (2006-02-02):
Najprv budeme hlasovať o pozmeňujúcom návrhu zo spoločnej správy, je to len jeden bod. Pán predsedajúci, prosím, dajte o tom hlasovať.
Blanár, Juraj, podpredseda NR SR (2021-10-06):
Pán poslanec Marian Kotleba.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 138, za 83, proti 21, zdržalo sa 33, 1 nehlasoval. Konštatujem, že sme v treťom čítaní , preto otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Pán spravodajca.
Jurinová, Erika, podpredsedníčka NR SR (2013-03-26):
Pán poslanec Kuffa.
Kazda, Radovan, poslanec NR SR (2021-10-21):
Ďakujem za odpoveď. Naozaj ide o systém, ktorý, meškanie nie je z dôvodu, z viny teda ministerstva životného prostredia, to sa nesie ešte teda z predchádzajúcej vlá... z predchádzajúceho vedenia. Trápi to naozaj desaťtisíce podnikateľov, ktorí v podstate majú teraz tú administratívnu záťaž a tento systém im môže umožniť, teda zjednoduší, zjednoduší, urýchli toto nahlasovanie a, samozrejme, zároveň to aj spresní materiálový tok, dostaneme jednoznačné informácie, čo sa s tými odpadmi deje. Takže ja chcem vyjadriť presvedčenie, že ten 1. január 2023 sa podarí stihnúť. A budem chcieť, požiadam aj pána predsedu hospodárskeho výboru Kremského, že by sme možno v rámci výboru urobili nejaké pracovné stretnutie s príslušníkmi, s príslušnými odborníkmi na ministerstve, že by sme sa poinformovali možno aj o tých takých detailnejších procesoch, ktoré, ako sa nastavujú vlastne.
Fronc, Martin, poslanec NR SR (2015-05-29):
Ďakujem pekne, pani podpredsedníčka. Kolegyne, kolegovia, v súlade s § 73 zákona o rokovacom poriadku som bol určený výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, parlamentná tlač 1474, a predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý cieľ navrhovanej úpravy. Vychádzajúc teda z oprávnení, ktoré pre mňa ako spravodajcu vyplývajú z § 73 zákona o rokovacom poriadku Národnej rady, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby predmetný návrh zákona prerokovali po prvé Ústavnoprávny výbor Národnej rady Slovenskej republiky a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani podpredsedníčka, skončil som. Otvorte, prosím, rozpravu.
Linhart, Patrick, poslanec NR SR (2020-04-07):
Štefan, naozaj tu pat..., tu zase platí to porekadlo, že niekedy menej je viac. Ty si naozaj odborník na všetko, ja už, ja myslím, že ako ostatní sme všetci unavení z týchto tvojich samoprejavov o všetkom, a musím povedať, že, ako odborník na potraviny a potravinový kritik a človek z retailu, ktorý tam fungoval v manažmente, a zakladateľ retailových sietí 20 rokov, nemôžeš hádzať všetko do jedného koša, nemôžeš hovoriť o všetkých fľašiach, aké sú nebezpečné pre prírodu, aké sú nebezpečné pre ľudský organizmus, ty si naozaj perfektný odborník na všetko, ty si, ty si, v zdravotníctve máš diplom určite, v retaili máš, ty sa vyznáš vo všetkom. Tak ja ti to teraz trošku upracem a dám, a dám to teda na pravú mieru. Fľaše, pokiaľ budú sklenené, tak ja ti poviem len taký, taký backround trošku zo zákulisia, že tie sklenené fľaše sa vymývajú ťažkou chémiou, veľmi ťažkou chémiou. A ja som videl pokus, keď sa tá fľaša vymyla chémiou, vylialo sa to na zem a tam nevyrástlo nič 20 rokov. Takže tie PET fľaše, ony na niečo sú dobré, áno, majú sa zálohovať a ja myslím, že pán minister, že tu je namieste, by predložil tú, túto záležitosť. Ostatné záležitosti, ktoré si tu dnes spomínal, tak tie sme už prebrali dneska vo výbore pre poľnohospodárstvo, ale nemôžeš proste vystúpiť na jednu vec a hovoriť o tisícich ďalších vecí. Takže aj plne podporujem pána ministra a budem hlasovať za. Ďakujem.